Retorika rreth sistemit amerikan të mbrojtjes nga raketat
Propozimi për vendosjen e sistemit në Evropë ka tensionuar marrëdhëniet amerikano-ruse
Gjeneralë amerikanë dhe rus, diplomatë dhe politikanë zhvilluan një retorikë kohët e fundit mbi një propozim të ri të Shteteve të Bashkuara për të dislokuar një sistem të ri të mbrojtjes nga raketat në Evropë. Moska është e shqetësuar se sistemi do të ketë Rusinë si objektiv. Uashingtoni thotë se sistemi është përgjigje ndaj kërcënimit të ri të raketave nga vende si Irani dhe Korea e Veriut dhe rrjetet terroriste. Sistemi amerikan i mbrojtjes nga raketat në Evropë do të vendoset në Poloni dhe Republikën Çeke. Sipas planit raketat amerikane do të vendosen në afërsi të kufirit me ish Bashkimin Sovjetik. Duke e parë këtë fakt si kërcënues, komandanti për Forcat Strategjike të Raketave në Rusi, Nikolai Solovtsov kohët e fundit bëri një paralajmërim tha zoti Solovtsov Duke folur në Gjermani javën e kaluar Sekretarja amerikane e Shtetit Condoleezza Rice shprehu keqardhje për komentet e gjeneralit Solovtsov. tha sekretarja Rice. Zyrtarët amerikanë kanë theksuar se kapacitetet e kufizuara të sistemit të planifikuar të mbrojtjes nga raketat nuk përbëjnë kërcënim për fuqinë mbrojtëse strategjike të Rusisë. Drejtori i Agjencisë amerikane për Mbrojtjen nga Raketat, gjeneral lejtnanti i Forcave Ajrore Henry Obering thotë se sistemi do të përbëhet nga dhjetë interceptues raketash në Evropë, 40 në Alaskë dhe katër në Kaliforni. Shumë zyrtarë dhe ekspertë amerikanë theksojnë se interceptuesit e propozuar për në Evropë mund të jenë shumë të pafuqishëm për arsenalin e madh të Rusisë me raketa balistike. John Hulsman është analist në Këshillin Gjerman për Marrëdhëniet e Jashtme me seli në Bonn. Ndërsa ka një marrëveshje universale midis analistëve se politika mbrojtëse e Natos nuk duhet të jetë subjekt i miratimit nga Moska disa theksojnë se kritikat e Rusisë janë pjesërisht të bazuara në një vendim të marrë nga Natoja në vitin 1997. Richard Hunter është këshilltar i lartë në Korporatën Rand dhe ka qënë ambasador në Nato gjatë administratës së presidentit Clinton. . Por ambasadori Hunter thotë se vendet e reja të Natos si Polonia dhe Republika Çeke nuk duhet të presin të hartojnë politikat e tyre të mbrojtjes kombëtare nën trysninë e Kremlinit. Sipas analistit John Hulsman, kundërshtimi i Moskës ndaj sistemit të propozuar të raketave mbrojtëse të sjell në mend Luftën e Ftohtë. Zoti Hulsman thotë se duke ofruar të ndërtohet një sistem të mbrojtjes nga raketat në Evropë, Polonia dhe Republika Çeke kanë shtrënguar duart me Shtetet e Bashkuara që kanë marrë rolin drejtues ndaj kërcënimit të madh të sigurisë në periudhën e pas Luftë së Ftohtë, veçanërisht për ndalimin e përhapjes së armëve bërthamore në vende dhe grupe që nuk duhet ti kenë ato. //rd//